2011R0439 — SL — 01.01.2012 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

IZVEDBENA UREDBA KOMISIJE (EU) št. 439/2011

z dne 6. maja 2011

o odstopanju od Uredbe (EGS) št. 2454/93 glede opredelitve pojma „izdelek s poreklom“, ki se uporablja za splošno shemo tarifnih preferencialov, z namenom da se upošteva posebni položaj Zelenortskih otokov glede izvoza nekaterih ribiških proizvodov v Evropsko unijo







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti ( 1 ) in zlasti člena 247 Uredbe, ob upoštevanju Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti ( 2 ) in zlasti člena 89 Uredbe, ob upoštevanju naslednjega: (1) Uredba Komisije (ES) št. 815/2008 ( 3 ) je Zelenortskim otokom dodelila odstopanje od pravil o poreklu, določenih v Uredbi (EGS) št. 2454/93, kar nekaterim predelanim ribiškim proizvodom, proizvedenim na Zelenortskih otokih iz rib brez porekla omogoča, da se obravnavajo kot predelani ribiški proizvodi s poreklom z Zelenortskih otokov. To odstopanje je prenehalo veljati 31. decembra 2010. (2) Z Uredbo Komisije (EU) št. 894/2010 ( 4 ) je bilo Zelenortskim otokom odobreno povečanje količin, določenih za leto 2010 za dve od treh skupin ribiških proizvodov iz Uredbe (ES) št. 815/2008. Količine odstopanja so bile ustrezno povečane na 2 500 ton za pripravljene ali konzervirane filete skuše in na 875 ton za filete pripravljenega ali konzerviranega fregatnega trupca ali trupca. (3) Zelenortski otoki so s pismom z dne 21. oktobra 2010 predložili zahtevo za podaljšanje veljavnosti navedenega odstopanja. V pismih z dne 3. in 21. decembra 2010 ter 14. januarja 2011 so v podporo temu zahtevku predložili dodatne informacije. (4) Pri zahtevku gre za podaljšanje za eno leto in za količino 2 500 ton za pripravljene ali konzervirane filete skuše in na 875 ton za filete pripravljenega ali konzerviranega fregatnega trupca ali trupca. (5) Med letoma 2008 in 2010 so skupne letne količine, ki so bile prvotno dodeljene, znatno pripomogle k izboljšanju položaja ribiškega predelovalnega sektorja in nekoliko k ponovni oživitvi flote za mali priobalni ribolov Zelenortskih otokov, ki je življenjskega pomena za to državo. Vendar je za popolno oživitev zelenortske flote do predvidene stopnje potrebno dodatno povečanje razpoložljivih zmogljivosti, da se zelenortski industriji za predelavo rib zagotovi dovolj surovin s poreklom. (6) Zahtevek kaže, da bi odsotnost odstopanja bistveno vplivala na sposobnost zelenortske industrije predelave rib za nadaljnji izvoz v Unijo, kar bi lahko preprečilo nadaljnji razvoj zelenortske flote za mali pelagični ribolov. (7) Smisel odstopanja je, da imajo Zelenortski otoki na voljo dovolj časa za pripravo na skladnost s pravili o pridobitvi preferencialnega porekla. Potreben je čas, da se zagotovijo stalna prizadevanja za oživitev domače ribiške flote in da Zelenortski otoki tako izboljšajo svojo sposobnost za preskrbo domačega sektorja za predelavo rib z ribami s poreklom. (8) Ker se podaljšanje zaproša za obdobje, ki se začne 1. januarja 2011, da se zagotovi stalen uvoz z Zelenortskih otokov v Unijo, je treba odobriti novo odstopanje s povratnim učinkom od 1. januarja 2011. (9) Da se lahko začasno odstopanje omeji na čas, ki je potreben, da Zelenortski otoki dosežejo skladnost s pravili, je treba odobriti odstopanje za obdobje enega leta ob upoštevanju količin 2 500 ton za pripravljene ali konzervirane filete skuše in 875 ton za filete pripravljenega ali konzerviranega fregatnega trupca ali trupca. (10) Uredba (EGS) št. 2454/93 določa pravila v zvezi z upravljanjem tarifnih kvot. Zaradi učinkovitega upravljanja, ki ga v tesnem sodelovanju izvajajo organi Zelenortskih otokov, carinski organi Unije in Komisija, bi se morala pravila smiselno uporabljati za količine, uvožene v skladu z odstopanjem, ki je odobreno s to uredbo. (11) Za učinkovitejše spremljanje izvajanja odstopanja je treba določiti obveznost organov Zelenortskih otokov v skladu s členom 89(4) Uredbe (EGS) št. 2454/93, da Komisijo redno obveščajo o podrobnostih izdanih potrdil o poreklu na Obrazcu A. (12) Ukrepi, predvideni s to uredbo, so v skladu z mnenjem Odbora za carinski zakonik – ob upoštevanju naslednjega: SPREJELA NASLEDNJO UREDBO:







▼M1

Člen 1

Z odstopanjem od členov 72, 73 in 75 do 79 Uredbe (EGS) št. 2454/93 se za naslednje blago šteje, da je po poreklu z Zelenortskih otokov v skladu z ureditvami iz členov 2, 3 in 4 te uredbe:

(a) pripravljene ali konzervirane filete skuše oznak KN 1604 15 11 in ex160419 97, proizvedene na Zelenortskih otokih iz skuše brez porekla tarifne številke HS 0302 ali 0303;

(b) pripravljene ali konzervirane filete fregatnega trupca ali trupca oznak KN ex160419 97, proizvedene na Zelenortskih otokih iz fregatnega trupca ali trupca brez porekla tarifne številke HS 0302 ali 0303.

Člen 2

Odstopanje iz člena 1 velja za proizvode, izvožene iz Zelenortskih otokov in deklarirane za sprostitev v prosti promet v Uniji, če so izpolnjeni pogoji iz člena 74 Uredbe (EGS) št. 2454/93, v obdobjih od 1. januarja 2011 do 31. decembra 2011, 1. januarja 2012 do 31. decembra 2012, 1. januarja 2013 do 31. decembra 2013 in 1. januarja 2014 do 31. decembra 2014 do količin iz Priloge za vsak uvožen izdelek.

▼B

Člen 3

Količine iz Priloge k tej uredbi se upravljajo v skladu s členi 308a, 308b in 308c Uredbe (EGS) št. 2454/93.

Člen 4

1. Carinski organi Zelenortskih otokov sprejmejo potrebne ukrepe za izvajanje količinskih pregledov pri izvozu proizvodov iz člena 1.

2. Na potrdilo o poreklu Obrazec A, ki ga v skladu s to uredbo izdajo pristojni organi Zelenortskih otokov, se v polje 4 vpiše: „Odstopanje – Uredba (EU) št. 439/2011“.

3. Pristojni organi Zelenortskih otokov vsako četrtletje Komisiji pošljejo poročilo o količinah, za katere so v skladu s to uredbo izdali potrdilo o poreklu na Obrazcu A, in zaporedne številke teh potrdil.

Člen 5

1. Ta uredba začne veljati tretji dan po objavi v Uradnem listu Evropske unije.

2. Uporablja se od 1. januarja 2011.

Ta uredba je v celoti zavezujoča in se neposredno uporablja v državah članicah v skladu s Pogodbama.

▼M1









PRILOGA







Zaporedna številka Oznaka KN Opis blaga Obdobja Količina (v tonah neto teže) 09.1647 1604 15 11 ex160419 97 Pripravljeni ali konzervirali fileti skuše (Scomber scombrus, Scomber japonicus, Scomber colias) 1.1.2011 do 31.12.2011 2 500 ton 1.1.2012 do 31.12.2012 2 500 ton 1.1.2013 do 31.12.2013 2 500 ton 1.1.2014 do 31.12.2014 2 500 ton 09.1648 ex160419 97 Pripravljeni ali konzervirani fileti fregatnega trupca ali trupca (Auxis thazard, Auxis rochei) 1.1.2011 do 31.12.2011 875 ton 1.1.2012 do 31.12.2012 875 ton 1.1.2013 do 31.12.2013 875 ton 1.1.2014 do 31.12.2014 875 ton